Antakalnio parko kedrinė pušis

Apie pušį Kaišiadorių raj. Antakalnio kaime žr. Antakalnio pušis

Antakalnio parko kedrinė pušis – išskirtinės rūšies pušis, auganti Vilniuje, Antakalnyje esančiame nedideliame parke, kuris priklausė XVIII a. pabaigoje čia įsikūrusiai dvaro sodybai. Pasiekiama, įvažiuojant ties Antakalnio g. 12.

Pušis nuo 1996 m. gegužės 29 d. yra Vilniaus miesto savivaldybės saugomas botaninis gamtos paveldo objektas Dėl Vilniaus miesto savivaldybės draustinių įsteigimo ir saugomų kraštovaizdžio objektų sąrašo paskelbimo (Sprendimas Nr.129, 1996-05-29). 2014 m. liepos mėn. duomenimis, medis nuorodomis nepažymėtas, šalia jo įrengta krūmuose skendinti apsauginė tvorelė. Medžio aukštis – 15 m, apimtis (1,3 m aukštyje) – 1,86 m.
miniatiūra|180px|left|Pušies kamienas

Kedrinė pušis (Pinus cembra L.) yra panaši į sibirinę pušį, tačiau kedrinės laja tankesnė, ilgesni ir tankesni spygliai, sėklos yra valgomos. Paplitusi Alpių, Karpatų kalnuose, kur auga 1200–2300 m aukštyje. Antakalnyje šio Vidurio Europos kalnų medžio pora veislių auginama Juozo Leleikos dendrologiniame rinkinyje: Compacta Glauca (melsvais spygliais) ir Pygmaea'' (nykštukinė).

 Šaltiniai 

 Nuorodos 

 Saugomų teritorijų valstybės kadastras  

Kategorija:Vilniaus saugomos teritorijos
Kategorija:Antakalnis
Kategorija:Lietuvos gamtos paveldo objektai